Абҵара 30 рзы имҩаԥысуаз Аминистрцәа реилазаара аилатәараҿы ирыдыркылеит аусеиҿкааратә мзар. Уи инақәыршәаны, 2019 шықәса рзы Аԥсны 246 усуратә мши 119 ԥсшьара мши ҟалоит.
Аԥсны Аҳәынҭқарра Аминистрцәа реилазаара асабша, жәабран 2 рзы ачашыла иреиҳаӡоу, актәи, аҩбатәи асорт иалху ача хаз-хазы аҭираан амаксималтә хәыԥса еишьашәаланы ашьақәыргыларазы ақәҵара аднакылеит.
2018- 2019- тәи аҵарашықәсаз ашкол ахь ахәыҷқәа реидкыларазы - аҷкәынцәа рзы аҭаацәа ирызтәоит 17 650 мааҭ, аӡӷабцәа ракәзар- 17 550 мааҭ.
Агәабзиарахьчара аминистрра лаҵарамзазы ихацнаркит Аԥсны атәылауаа амедицинатә ԥгаԥса рыҭара.
Жәабран 20 рзы Аԥсны иахьаҵанкуа зегьы афымцалашара дырцәеит асааҭ 11:00 инаркны 14:00 рҟынӡа.
Аҵареи аҭҵаарадырреи рминистр ихаҭыԥуаҩ ареспублика ашколқәеи ахәыҷбаҳчақәеи афымца арцәара ишазыҟаҵаз атәы далацәажәеит.
Ԥсахара ақыҭа ааигәара амҩатә машәыр ҟалеит ҳәа АҶА Гагратәи аҟәша адиспетчерцәа адырра роуит жәабран 20 асааҭ 10:27 рзы.